laion/Wikipedia-Exotic huggingface dataset:
הסכם השלום בין אוסטריה לארצות הברית (1921)

הסכם השלום בין אוסטריה לארצות הברית הוא הסכם בין המדינות שנחתם באוסטריה ב-24 באוגוסט 1921, לאחר תום מלחמת העולם הראשונה. הסכם שלום נפרד זה נדרש כיוון שהסנאט של ארצות הברית סירב לדון ולאשרר את חוזה סן ז'רמן משנת 1919. החוזים המאושררים של הסכם השלום הוחלפו בווינה ב-8 בנובמבר 1921, וההסכם נכנס לתוקף באותו יום. ההסכם נרשם כחלק מסדרת הסכמי חבר הלאומים ב-22 בנובמבר 1921. במהלך מלחמת העולם הראשונה, אוסטריה – שהיווה את גרעין האימפריה האוסטרו-הונגרית – הובסה על ידי מדינות ההסכמה, אחת מהן הייתה ארצות הברית. ממשלת ארצות הברית הכריזה מלחמה על אוסטרו-הונגריה ב-7 בדצמבר 1917. בתום המלחמה ב-1918, האימפריה האוסטרו-הונגרית התפרקה ואוסטריה הוקמה כרפובליקה עצמאית. ב-1919 קיימו מדינות הסכמה המנצחות ועידת שלום בפריז כדי לגבש הסכמי שלום עם מעצמות המרכז המובסות. בוועידה נחתם הסכם שלום עם ממשלת אוסטריה. אף על פי שממשלת ארצות הברית הייתה בין החותמות על האמנה, הסנאט סירב לאשרר את האמנה בשל התנגדותו להצטרפות לחבר הלאומים. כתוצאה מכך, שתי הממשלות החלו במשא ומתן להסכם שלום דו-צדדי שאינו קשור לחבר הלאומים. הסכם כזה נחתם ב-24 באוגוסט 1921. סעיף 1 חייב את ממשלת אוסטריה להעניק לממשלת ארצות הברית את כל הזכויות והפריבילגיות מהן נהנו מדינות ההסכמה האחרות אשר אשררו את חוזה סן ז'רמן. סעיף 2 פירט אילו סעיפים בחוזה סנט ז'רמן יחולו על ארצות הברית. סעיף 3 קבע חילופי הסכם המאושרר בווינה. הסכם השלום הניח את היסודות לשיתוף פעולה אמריקאי-אוסטרי ללא הפיקוח קפדני של חבר הלאומים. כתוצאה מכך, ממשלת ארצות הברית יצרה דרך לסיוע חלקי לממשלת הרפובליקה האוסטרית כדי להקל עליה את נטל פיצויי המלחמה שהוטלו עליה בחוזה סן ז'רמן. על הסכם השלום נוספה אמנה שנחתמה בוושינגטון ב-26 בנובמבר 1924 ואשר קבעה הקמת ועדה אמריקאית-אוסטרית-הונגרית כדי להחליט על גובה הפיצויים שישולמו על ידי ממשלות אוסטריה והונגריה לארצות הברית. חוזה סן-ז'רמן (1919) הסכם השלום בין ארצות הברית לגרמניה (1921) הסכם השלום בין ארצות הברית להונגריה (1921)(אנ') הסכם בעניין השבת מצב שלום בין גרמניה לסין (1921)(אנ') נוסח הסכם השלום נוסח האמנה המשלימה League of Nations Treaty Series, vol. 7, pp. 156-161. Text in League of Nations Treaty Series, vol. 48, pp. 70-75.
בטאים

בטאים (שם מדעי: Batoidea), על-סדרה במחלקת דגי הסחוס. גופם של הבטאים שטוח וצורתו צורת דיסקוס. סנפירי החזה ארוכים ורחבים כמו "כנפיים". הסנפירים הבלתי-זוגיים מנוונים. זנבם דמוי השוט ארוך ודק. פתחי הזימים מצויים בתחתית הגוף. שיניהם חדות. תנועתם איטית וצמודה בדרך-כלל לקרקע. הם ניזונים מרכיכות, מדגי קרקע ומבעלי חיים נוספים המצויים על קרקעית הים. הבטאי הגדול ביותר הוא המנטה הענקית, עם מוטת סנפירים של 9 מטר. על-סדרה בטאים (Batoidea) סדרה טחנאים (Myliobatiformes) תת-סדרה Myliobatoidei על-משפחה Hexatrygonoidea משפחה הקסטריגוניים (Hexatrygonidae) - בה מין יחיד: הקסטריגון (Hexatrygon bickelli). על-משפחה Urolophoidea משפחה בטאי תהומות (Plesiobatidae) - בה מין יחיד: פלסיובאטיס (Plesiobatis daviesi). משפחה טריגונים עגולים (Urolophidae). על-משפחה Urotrygonoidea משפחה טריגונים עגולים אמריקאים (Urotrygonidae). על-משפחה טריגונאים (Dasyatoidea) משפחה טריגוניים (Dasyatidae). משפחה טריגוני נהרות (Potamotrygonidae). משפחה אגפיתיים (Gymnurinae) - בה סוג אחד: אגפית (Gymnura). משפחה טחניים (Myliobatinae). תת-סדרה Platyrhinoidei משפחה טריגונים קוצני-גב (Platyrhinidae). משפחה פנראיים (Zanobatidae) - בה סוג אחד: פנראי (Zanobatus). סדרה מסורנאים (Pristiformes) משפחה מסורניים (Pristidae). סדרה תריסנאים (Rajiformes) משפחה תריסניתיים (Rajidae). משפחה אנקנתובטיים (Anacanthobatidae). משפחה ארינכובטיים (Arhynchobatidae). משפחה גורגסיליים (Gurgesiellidae). סדרה Sclerorhynchiformes - נכחדה. בה היה האונכופריסטיס. סדרה גיטרנאים (Rhiniformes) משפחה כנוריתיים (Rhinidae). משפחה גיטרניים (Rhinobatidae). משפחה גלאוקוסתגיים (Glaucostegidae) - בה סוג אחד: גלאוקוסתגוס (Glaucostegus). משפחה טריגונוריניים (Trygonorrhinidae). סדרה חשמלנאים (Torpediniformes) תת-סדרה Narcinoidei משפחה נרקינידיים (Narcinidae). משפחה נרקידיים (Narkidae). תת-סדרה Torpedinoidei משפחה היפניים (Hypnidae) בה סוג ומין יחיד: היפנוס מונופטריגיוס (Hypnos monopterygius). משפחת חשמלניים (Torpedinidae). חלק מבני המשפחה נכללים לעיתים בסדרה רינופריסטיים (Rhinopristiformes). כנפתן מקפץ טחן נקוד טריגון מגובשש גיטרן ענק Narcine bancroftii Platyrhinoidis triseriata מדיה וקבצים בנושא בטאים בוויקישיתוף בטאים, באתר ITIS (באנגלית) בטאים, באתר NCBI (באנגלית) בטאים, באתר Animal Diversity Web (באנגלית) ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
קנטל (גבינה)

גבינת קנטל (בצרפתית: Cantal) היא גבינה מוצקה לא מבושלת המיוצרת בחבל אוברן-רון-אלפ שבמרכז צרפת: במיוחד במחוז קנטל (על שם הרי קנטל) וכן במחוזות מסוימים סמוכים. גבינת קנטל זכתה להסמכת כינוי מקור מבוקר (Appellation d'Origine Contrôlée) בשנת 1956. זוהי אחת הגבינות העתיקות ביותר בצרפת, וייצור הקנטל מתוארך לתקופת הגאלים. הגבינה הגיעה לגדולה כשהמרשל אנרי דה לה פרטה-סֶנֶטֶר הגיש אותה על שולחנו של לואי הארבעה עשר, מלך צרפת. המרשל סנטר אחראי גם על הצגת גבינות סן-נקטר (Saint-Nectaire) וסאלר. ישנם שני סוגים של גבינת קנטל: קנטל פרמייה (Cantal Fermier), גבינת חווה העשויה מחלב גולמי (לא מפוסטר) קנטל מחלבה (Cantal Laitier), גרסה מסחרית בייצור המוני מחלב מפוסטר שתיהם צריכות לדבוק באותן בקרות איכות קפדניות. הגבינה מיוצרת רק באמצעות חלב מפרות סאלר שניזונו בחציר בחורף, שנקצרה רק מ-15 בנובמבר עד 15 באפריל. חלב הקיץ של אותן פרות הרועות על כרי הדשא בהרים מייצר את גבינת סאלר. גבינה חצי קשה זו מיושנת מספר חודשים, ומעצבים אותה לגליל. הגלילים מסיביים בגודלם ולגבינה יש פנים רך. הטעם שלה מזכיר קצת את הצ'דר, עם טעם חמאה חזק וחריף שמתחזק עם הגיל. לקנטל שהבשילה היטב יש טעם אגוזי ונמרץ, בעוד שלגבינה הצעירה יש רמז לטעם מתוק וחמאתי של חלב גולמי. המראה המגולע של הקרום של Cantal vieux (המיושן ביותר) הוא תוצאה של פעילות קרדית הגבינה. על פי זמן היישון, נבדלים שלושה סוגים: Cantal jeune (מיושנת 1–2 חודשים) Cantal entre-deux או Cantal doré (מיושנת 3–9 חודשים) Cantal vieux (מיושנת יותר מ-8 חודשים). כל אלה זמינים כ-fermier ו-laitier. רוב (80% מהייצור ומעלה) הוא קנטל משני סוגי היישון הראשונים. Cantal vieux כבר גבינה קשה. אם נשמרת כראוי, היא יכולה להחזיק מעמד עד שנה וחצי מבלי להתקלקל. היא לא מיוצרת בכמויות גדולות. הגבינה אהובה מאוד באזור קנטל, Cantal vieux מיוצאת לעיתים נדירות למדי בשל טעמו החזק, ובדרך כלל ניתן למצוא אותה רק בחנויות מיוחדות. לגבינת קנטל יש תכולת שומן של 45% (מהחומר היבש). היא משמשת במרקים, סלטים, תפוחי אדמה אליגו, פונדו גבינה וגראטנים. קנטל פרמייר, כמו כל הגבינות העשויות מחלב גולמי, עשויה להכיל חיידקי ליסטריה על הקרום החיצוני שלה ולכן יש לזרוק את הקרום. גבינה מסוג זה גם לא מתאימה לילדים, קשישים, או אנשים עם כשל חיסוני. מדיה וקבצים בנושא קנטל בוויקישיתוף Chemical Society (Great Britain) (1882). "Pour l'Europe, AOP et AOC ne font plus qu'une". fromage-cantal.com/. אורכב מ-המקור ב-28 בנובמבר 2011. נבדק ב-7 בינואר 2012. {{cite web}}: (עזרה) Ehlers, S.; Hurt, J. (2008). The Complete Idiot's Guide to Cheeses of the World. Alpha Books. p. 55. ISBN 978-1-59257-714-9. נבדק ב-2016-05-19. "What Are Cheese Mites and Should I Be Concerned?". Cheese Origin. 2 בינואר 2020. {{cite web}}: (עזרה) Donnelly, C.; Kehler, M. (2016). The Oxford Companion to Cheese. Oxford Companions. Oxford University Press. p. 115. ISBN 978-0-19-933089-8. Retrieved 9 April 2021.
אבונדאנס (גבינה)

אבונדאנס (בצרפתית: Abondance) היא גבינה חצי קשה, ריחנית, מחלב גולמי (לא מפוסטר) המיוצרת במחוז סבואה עילית של צרפת. שמה בא מקומונה קטנה הנקראת גם Abondance. גלגל גבינת אבונדאנס שוקל בערך 10 ק"ג, והארומה שלה דומה לבופור, עוד סוג גבינה צרפתית. אבונדאנס מיוצרת אך ורק מחלב המופק על ידי גזעי הבקר Abondance, Montbéliarde ו-Tarine. לפי התקנות, משנת 2022, העדר המפיק את החלב עבור גבינת אבודאנס, חייב לכלול מינימום 55 אחוז מגזעי הפרות הנ"ל. בשנת 1998, יוצרו 873 טון גבינת אבונדאנס (16.4 אחוזים יותר מאשר ב-1996), 34 אחוזים ממנה מחוות מקומיות. גבינת אבונדאנס קיבלה הסמכת כינוי מקור מבוקר (Appellation d'origine contrôlée - AOC) בשנת 1990. האזור ידוע בגבינה שלו לפחות מאז המאה ה-14, כאשר מתועד כי נזירים ממנזר סן מארי ד'אבונדאנס סיפקו גבינה לקונקלאווה האפיפיורי באביניון. גבינת אבונדאנס יכולה להיות גבינה ארטיזנית או מתוצרת חווה; היא מיוצר כעת אך ורק באזור Abondance ב-Chablais, בסבואה עילית. תקופת היישון של האבונדאנס היא לפחות שלושה חודשים על לוחות אשוח שהוכנו לשם כך במיוחד. מדיה וקבצים בנושא אבונדאנס בוויקישיתוף Site inao.gouv.fr, ed. (2007). "Décret n° 2007-949 du 15 mai 2007 modifié relatif à l'appellation d'origine contrôlée " Abondance "". אורכב מ-המקור ב-18 בדצמבר 2012. נבדק ב-6 בנובמבר 2011. {{cite web}}: (עזרה) "Un savoir-faire - Abondance". fromageabondance.fr. "Authenticité". fromageabondance.fr.
מבצע חץ דרומי

מבצע חץ דרומי היה מבצע צבאי של צה"ל שנערך מה-31 במרץ ועד ה-5 באפריל 2006 כנגד ארגוני הטרור בראשם חמאס ברצועת עזה. ב-28 במרץ 2006, יום הבחירות לכנסת השבע עשרה, נורו 2 רקטות קסאם ורקטת גראד 122 מ"מ לאשקלון, זה היה הירי הראשון של רקטה תקנית מרצועת עזה. הג'יהאד האיסלאמי נטל אחריות. בעקבות ירי זה ומספר מטחים של רקטות קסאם, פתח צה"ל במבצע "חץ דרומי". בבוקר המבצע לראשונה צה"ל תקף באמצעות ספינות של חיל הים ומטוסי חיל חיל האוויר. במבצע כולו נורו 350 פגזים על אתרי שיגור ברצועת עזה, בעיקר בצפונה, באזורים מהם שיגרו קסאמים לשדרות, יישובי חוף אשקלון ואשקלון. ביום השני למבצע, ב-1 באפריל המשיך הירי מהרצועה לשדרות וזיקים. בתגובה צה"ל הפציץ אתר שיגור בדהנייה וחיסל 7 מחבלי חמאס. ביום השישי למבצע, ב-5 באפריל חיל האוויר הפציץ מנחת מסוקים ישן בצפון רצועת עזה ממנה ירו קסאמים לשדרות אשקלון והסביבה. חנן גרינברג, "נמשיך לפעול נגד הקסאם מהאוויר, הים והיבשה", באתר ynet, 1 באפריל 2006 חיל-האוויר הפציץ אתמול מנחת מסוקים ברצועת עזה ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
לוקח את הזמן

לוקח את הזמן הוא שיר בביצוע הלהקה הישראלית "צליל מכוון". יהונתן גפן כתב את השיר, ויצחק קלפטר הלחין, עיבד ושר אותו. הוא נכלל באלבומהּ היחיד של הלהקה, "צליל מכוון", שהתפרסם ב־1979. יהונתן גפן כתב את השיר על קלפטר: "שיר שתפרתי, כמו חליפה, על אישיותו ותפיסת עולמו של חברי האהוב יצחק קלפטר, שלימד היפר כמוני שמותר לי גם להישען ולנוח". קלפטר מצידו הביע הסתייגות מסוימת מהתיאור: "כשיהונתן נתן לי את הטקסט, לא ידעתי שזה עליי, כמו שהוא מספר. אני דווקא לא תמיד אחד שלוקח את הזמן, עובד קשה מאוד". השיר הוא אחד מהשירים המזוהים עם קלפטר. מופע שהועלה משירי יצחק קלפטר (כבר בחייו וגם לאחר מותו) נקרא על שם השיר. ראש הממשלה בזמן מותו של קלפטר, יאיר לפיד, ציטט מהשיר בדברי ההספד שלו עליו. בן שלו מ"הארץ" כתב שהשיר הוא "אחיינו הרוחני" של "שיר הטמבל", שכתב ושר קלפטר בהיותו חבר בלהקת "כוורת". אקורדי השיר "לוקח את הזמן" באתר Tab4u סרטון השיר "לוקח את הזמן" באתר יוטיוב מילות השיר "לוקח את הזמן" באתר שירונט רמי שלהבת ממכון דוידסון לחינוך מדעי התייחס לשיר ולדבריו של יהונתן גפן לעיל וכתב כי "ההבדל בתפיסת הזמן של אנשים שונים הוא סובייקטיבי ונובע מהגישה שלהם למציאות". רז שכניק, "אריק אמר לי: 'בוא תנגן רע'. אז ניגנתי רע": הסודות מאחורי השירים של קלפטר, באתר ynet, 21 באוקטובר 2022 האלבום "צליל מכוון", 1979, באתר Discogs נתוני היצירה, באתר אקו"ם "לוקח את הזמן" בביצוע גידי גוב (מתוך "לילה גוב"), באתר יוטיוב "לוקח את הזמן" בביצוע מרינה מקסימיליאן (מתוך העונה הראשונה של "דני הוליווד"), באתר יוטיוב "לוקח את הזמן" בביצוע חבורת "זהו זה!" (מתוך "זהו זה! 2020"), באתר יוטיוב "לוקח את הזמן" בביצוע שלמה יידוב (מתוך "הג'אם של קוטנר", 2023), באתר יוטיוב רמי שלהבת, העולם על פי יהונתן גפן, באתר מכון דוידסון לחינוך מדעי, 20 במאי 2023 עם גיטרה מזהב: הכיתוב המרגש על קברו של יצחק קלפטר, באתר וואלה, 11 בינואר 2023 לוקח ת'זמן – מופע שירי יצחק קלפטר, באתר תיאטרון ירושלים; לוקח ת'זמן – מופע שירי יצחק קלפטר, באתר היכל התרבות תל אביב; "לוקח ת'זמן" – מופע שירי יצחק קלפטר. אורח : חמי רודנר, באתר grayclub.co.il; אסף נבו, לוקח ת'זמן, באתר ישראל היום, 30 באפריל 2020 "היה הצליל המכוון שפילח את הלב": ישראל סופדת ליצחק קלפטר, באתר מעריב אונליין, 8 בדצמבר 2022 בן שלו, יצחק קלפטר היה מהיר, מדויק, זן מובחר. אולי הטוב מכולם, באתר הארץ, 8 בדצמבר 2022
ברנרד טשומי

ברנרד טשומי (באנגלית: Bernard Tschumi; נולד ב-25 בינואר 1944, בלוזאן, שווייץ) הוא אדריכל, סופר ומחנך, מזוהה בדרך כלל עם זרם הדה קונסטרוקטיביזם או פוסט מודרניזם. בנו של האדריכל השווייצרי הנודע ז'אן טשומי. טשומי גדל בציריך ובפריז, למד אדריכלות במכון הטכנולוגי של ציריך וסיים את לימודיו בשנת 1969. כיום טשומי פועל ומתגורר בציריך, פריז, וניו יורק. מלבד עבודותיו האדריכליות, טשומי רכש לו מוניטין רב כתאורטיקן באמצעות כתביו ורשמיו. במהלך השנים פרסם טשומי מספר רב של ספרים השוטחים את משנתו ומתארים את יצירותיו. הפרויקט הבולט הראשון של טשומי היה פארק דה לה וילט בפריז, אשר בתכנונו זכה בתחרות אדריכלים בשנת 1983. זכייתו בתחרות אפשרה יישום של מחקר העיצוב והתאוריה. רצפים מרחביים ופרוגרמטיים בפארק שימשו לייצור אתרים המאפשרים פרקטיקה חברתית אלטרנטיבית וקוראים תיגר על ערכי השימוש הצפויים בדרך כלל בפארק עירוני גדול. משנת 1988 עד 2003 שימש כדיקן של בית הספר לאדריכלות, תכנון ושימור של אוניברסיטת קולומביה. מילא תפקידי הוראה באוניברסיטת פרינסטון, בקופר יוניון ועוד. בשנת 1994 זכה בתחרות הרביעית לתכנון מוזיאון האקרופוליס החדש. המוזיאון נחנך בשנת 2009. פארק דה לה וילט פריז. מוזיאון האקרופוליס החדש אלסיה מוזאו פארק, צרפת המגדל הכחול, ניו יורק בית הספר לאדריכלות באוניברסיטת פלורידה הבינלאומית מדיה וקבצים בנושא ברנרד טשומי בוויקישיתוף אתר האינטרנט הרשמי של ברנרד טשומי (באנגלית ובצרפתית) אלסיה מוזיאו פארק, באתר מגלים מסלול מיכאל יעקובסון, סיבוב במוזיאון האקרופוליס החדש, באתר חלון אחורי
קון קופלין

קון קופלין (באנגלית: Con Coughlin; נולד ב-14 בינואר 1955) הוא עיתונאי וסופר בריטי, המשמש כיום כעורך לענייני ביטחון, הגנה ויחסי חוץ של הדיילי טלגרף הבריטי. נולד בלונדון ב-1955. למד היסטוריה מודרנית בברזנוז קולג' (אנ') שבאוניברסיטת אוקספורד, שם התמחה במהפכה התעשייתית בהדרכת ההיסטוריון היהודי בריטי סיימון שאמה. באוגוסט 1977 הצטרף לקורס ההכשרה לעיתונאים של קבוצת תומסון (אנ'). לאחר תקופת הכשרה בקארדיף התחיל לעבוד ככתב בעיתון רדינג איבנינג פוסט (כיום רדינג פוסט (אנ')). בנובמבר 1980 הצטרף לדיילי טלגרף ככתב חדשות כללי. מכאן ואילך, במשך עשרות שנים, בילה קון את רוב הקריירה העיתונאית שלו בעבודות שונות עבור קבוצת התקשורת של הטלגרף. ככתב צעיר, סיקר סיפורי פשע גדולים כמו מעצרו של פיטר סאטקליף (שכונה "המרטש מיורקשייר") ומהומות בריקסטון. בהמשך, ככתב חוץ, משימת הסיקור הגדולה הראשונה שלו הייתה הפלישה האמריקנית לגרנדה ב-1983. משם נשלח לביירות לסיקור מלחמת האזרחים הלבנונית, אז התפתח העניין שלו במזרח התיכון ובטרור בינלאומי. כאשר נרכשה קבוצת הטלגרף בידי איש העסקים הקנדי קונרד בלאק ב-1985, מונה קופלין בידי העורך החדש מקס הייסטינגס להיות כתב המזרח התיכון של הדיילי טלגרף. בשלוש השנים הבאות היה מופקד על סיקור המזרח התיכון מלשכת העיתון בירושלים. ב-1986 חמק מניסיון חטיפה על ידי פעילי חזבאללה בביירות, יום לפני שהעיתונאי הבריטי ג'ון מקארתי (אנ') נחטף בפועל באותו אזור. ב-1989 חזר ללונדון ועבר לכתוב בסאנדיי טלגרף (אנ'), שם מונה לכתב החוץ הראשי. ב-1997 מונה לעורך לענייני חוץ וב-1999 לעורך ראשי בפועל. ב-2006 חזר לעבוד במערכת הדיילי טלגרף כעורך לענייני ביטחון והגנה, ובהמשך אותה שנה קודם לתפקיד העורך לענייני חוץ. הוא כותב טור שבועי בו הוא עוסק במיוחד בנושאי ביטחון, המזרח התיכון וטרור בינלאומי. קופלין הוא מחברם של מספר ספרים, בהם ביוגרפיה של סדאם חוסיין (סדאם: מלך של טרור) שהפכה לרב מכר של הניו יורק טיימס ב-2003 וזיכתה אותו בשבחי ביקורת בינלאומיים. ספרים נוספים שלו עוסקים בטוני בלייר ומעורבותו במלחמה בטרור וביוגרפיה של האייתוללה חומייני והשפעתו על ההקצנה של העולם האסלאמי. הוא כותב בקביעות גם עבור הוול סטריט ג'ורנל, הספקטייטור והאטלנטיק. במקביל הוא מופיע כאנליסט לענייני חוץ ברשתו האמריקאיות: CNN, Fox News, CBS, ABC, MSNBC ו-NBC. בבריטניה הוא משדר בקביעות ב-BBC וב-Sky News. הוא משמש עמית אורח בכיר במחלקה ללימודי המלחמה בבית הספר ללימודי ביטחון בקינגס קולג' לונדון. Con Coughlin, The Telegraph קון קופלין, באתר קינגס קולג' לונדון קון קופלין, ברשת החברתית אקס (טוויטר)
קוגלין

Coughlin הוא שם משפחה ממוצא אירי. השם מבוטא (ומתועתק לעברית) בכמה דרכים: קופלין (/ˈkɒflɪn/ KOF-lin); קוקלין (/ˈkɒklɪn/ KOK-lin); קוגלין (/ˈkɒɡlɪn/ KOG-lin) ובהגייה אירית: קאוולין (/ˈkɔːlɪn/ KAW-lin). האם התכוונתם ל... נטלי אן קוגלין-הול – שחיינית עבר אמריקנית צ'ארלס קוגלין – כומר קתולי אנטישמי בארצות הברית קון קופלין – עיתונאי ועורך עיתונות בריטי
טיטואן פורטון

טיטואן סדיפי פורטון (בצרפתית: Titouan Safidy Fortun; נולד ב-28 בינואר 2004 בסהאבה במדגסקר) הוא כדורגלן מלגשי המשחק בעמדת המגן השמאלי בקבוצת המילואים של נאנט מליגת העל הצרפתית ובנבחרת מדגסקר. פורטון גדל במחלקת הנוער של נאנט. בשנת 2023 החל לשחק בקבוצת המילואים של המועדון. ב-7 בספטמבר 2023 ערך פורטון את הופעת הבכורה שלו בנבחרת מדגסקר, בתיקו 0-0 נגד נבחרת אנגולה במסגרת מוקדמות גביע אפריקה לאומות 2023. טיטואן פורטון, באתר Transfermarkt טיטואן פורטון, באתר Soccerway טיטואן פורטון, באתר National Football Teams טיטואן פורטון, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טיטואן פורטון".
פרמוד מהג'אן

פרמוד ונקטש מהג'אן (במראטהית: प्रमोद महाजन;‏ 30 באוקטובר 1949 – 3 במאי 2006) היה פוליטיקאי הודי ממפלגת העם ההודית, שכיהן כשר ההגנה של הודו. פרמוד מהג'אן נולד ב-30 באוקטובר 1949 במהנבובנגר (אנ') במדינת היידאבאד (היום בטלנגאנה). הוא קיבל תואר ראשון בפיזיקה ותואר שני במדעי המדינה לצד תעודה בעיתונאות מאוניברסיטת פונה. בין 1970 ו-1971 שימש כעורך משנה של עיתון בשם טרון בהרט (אנ'). ב-1971 עבר לעבוד כמורה, עד 1974. ב-1974 היה למארגן בקבוצת הנוער של הראשטריה סוויאמסווק סאנג, וב-1978 היה למזכיר מפלגת הג'נטה במהאראשטרה. בין 1978 ל-1980 שימש כמזכיר הכללי של מפלגת הג'נטה במהאראשטרה, ולאחר הקמת מפלגת העם ההודית ב-1980 ל-1983, וב-1983 מונה למזכיר הלאומי של מפלגת העם ההודית, תפקיד בו החזיק עד 1986. ביולי 1986 נבחר מהג'אן לרג'יה סבהה, וחזר ונבחר ב-1992. במהלך הראם ראת' יטרה (אנ'), סדרת העצרות הפוליטית-דתית שהוביל לאל קרישנה אדוואני ב-1990 במטרה להביא להרס מסגד באבור ולהקים תחתיו מקדש הינודאי. ב-1992 מינה אותו אדוואני למזכיר הכללי של המפלגה. בבחירות ללוק סבהה ב-1996 נבחר מהג'אן לראשונה ללוק סבהה, ומונה לשר ההגנה ושר לעניינים פרלמנטריים בממשלתו הראשונה של אטאל ביהארי ואג'פאיי, שכיהנה במשך 13 יום. בבחירות ללוק סבהה במרץ 1998 הובס מהג'אן, שלא זכה במושב בלוק. למרות זאת, עקב חזרת מפלגת העם ההודית לשלטון מינה אותו ראש הממשלה ואג'פאיי ליועץ לראש הממשלה בדרג שר בקבינט. ביולי 1998 התפטר מהג'אן כדי להתמודד על מקום ברג'יה סבהה, אליו נבחר בדצמבר 1998. הוא כיהן כחבר ברג'יה סבהה עד להירצחו ב-2006. לאחר היבחרו לרג'יה סבהה חזר מהג'אן לממשלה כשר המידע והשידור והשר לעיבוד מזון. באוקטובר 1999 מונה לשר לעניינים פרלמנטריים ולשר למשאבי המים, אך בנובמבר החליף את משאבי המים בטכנולוגית מידע. בספטמבר 2001 מונה מהג'אן לשר התקשורת, שכהוא מחליף בתפקיד את ראש הממשלה ואג'פאיי, ומשרד טכנולוגית המידע שעמד בראשו אוחד לתוך משרד התקשורת. בבחירות ללוק סבהה ב-2004 מונה מהג'אן לאחראי על ניהול קמפיין הבחירות של המפלגה, אך המפלגה הובסה. מהג'אן קיבל אחריות על הכישלון. ב-22 באפריל 2006 התנקש בו אחיו פרבין, שירה בו שלושה כדורים. האח, שהסגיר עצמו למשטרה, טען כי עשה זאת מתוך רצון לפרסום. פרבין הורשע בבית המשפט בדלהי בדצמבר 2007, ונגזר עליו מאסר עולם. מהג'אן נפטר מפצעיו ב-3 במאי 2006, וגופתו נשרפה במומבאי. מהג'אן נישא במרץ 1972 לרקה, ונולדו להם בן ובת. מדיה וקבצים בנושא פרמוד מהג'אן בוויקישיתוף Biographical Sketch Member of Parliament XI Lok Sabha –Mahajan Sh. Pramod, באתר הלוק סבהה .Prabhu Chawla, Sidelined two years ago, Pramod Mahajan bounces back to become one of the most powerful ministers in NDA, India Today, ‏16 בספטמבר 2001 Press Trust of India, Pramod Mahajan remembered on 11th death anniversary, India Today, ‏3 במאי 2017 Sumit MITRA, Pramod Mahajan gets newly created IT Ministry but with real power lying elsewhere, India Today, ‏12 בדצמבר 1999 Mahajan accepts blame for BJP debacle, Rediff, ‏13 במאי 2004 Malini Bhupta, From the India Today archives (2006) | Pramod Mahajan: Chronicle of a tragedy, India Today, ‏5 במרץ 2023 Pramod Mahajan murder: Pravin gets life term, India Today, ‏18 בדצמבר 2007 Pramod Mahajan to be cremated today in Mumbai, IndiaTimes, ‏4 במאי 2006
משטרת ביטחון הציבור (פורטוגל)

משטרת ביטחון הציבור (בפורטוגזית: Polícia de Segurança Pública) הוא גוף אכיפת החוק, ושמירת הסדר הציבורי של הרפובליקה של פורטוגל. ייעודה של משטרת ביטחון הציבור היא שמירה על הסדר הדמוקרטי, ביטחון הציבור וזכויות האזרח במדינה. משטרת ביטחון הציבור מתמקדת באכיפת החוק בערים, בעוד אכיפת החוק באזורים הכפריים בידי הז'נדרמריה ואילו חקירת פשעים חמורים היא בידי משטרת המשפט. בראש משטרת ביטחון הציבור עומד המנהל ארצי, הנתון למרותו של שר הפנים. שוטרים פורטוגלים שוטרים מסיירים בליסבון ניידת משטרה מסוג AUDI R8 ניידת משטרה מסוג מרצדס מדיה וקבצים בנושא משטרת ביטחון הציבור בוויקישיתוף אתר האינטרנט הרשמי של משטרת ביטחון הציבור
וייטג'ט אייר

וייטג'ט אייר (באנגלית: VietJet Air) היא חברת תעופה לואוקוסט וייטנאמית שבסיסה בהאנוי. היא קיבלה אישור עקרוני להפעלה ב-2007 והפעילה את הטיסה הראשונה מהו צ'י מין סיטי להאנוי ב-2011. בפברואר 2013 השיקה החברה את הטיסה הבינלאומית הראשונה שלה, בין הו צ'י מין סיטי לבנגקוק. בדצמבר 2014 חצתה את רף העשרה מיליון נוסעים, ובדצמבר 2015 את רף ה-25 מיליון נוסעים. וייטג'ט מפעילה טיסות ל-18 יעדים מקומיים ול-26 יעדים בינלאומיים. באוגוסט 2023 פורסם כי החברה תפעיל 2 טיסות שבועיות לנתב"ג. בשנת 2012 קנסה רשות שדות התעופה הווייטנאמית את החברה בעקבות חגיגת טיסת בכורה בריקוד דוגמניות על המטוס. אירוע דומה התרחש בשנת 2018 כאשר מנכ"לית החברה העלתה למטוס שהוביל את הנבחרת הלאומית הצעירה, קבוצת דוגמניות לבושות בביקיני. לאחר מכן התנצלה בפומבי על התקרית. מדיה וקבצים בנושא וייטג'ט אייר בוויקישיתוף אתר האינטרנט הרשמי של וייטג'ט אייר (בקוריאנית, בוייטנאמית, בתאית, בסינית ובאנגלית) וייטג'ט אייר, ברשת החברתית אינסטגרם וייטג'ט אייר, ברשת החברתית טיקטוק לראשונה קו ישיר מישראל להאנוי, וייטנאם: חברת VietJet Air תפעיל את הטיסות, באתר פספורטניוז, ‏16 באוגוסט 2023 תצוגת הביקיני שעלתה בקנס של 1,000 ד' לחברת תעופה וייטנאמית, באתר TheMarker‏, 12 באוגוסט 2012 ביקיני איירליינס: הכירו את חברת התעופה הסקסיסטית בעולם, באתר כלכליסט, 6 בנובמבר 2018
בעיה של מישהו אחר

"בעיה של מישהו אחר" מתאר מצב בו בעיה מסוימת זוכה להתעלמות בטענה שמישהו אחר אחראי לה. בשנת 1976 כתב העת Ekistics השתמש בביטוי בהקשר של חוסר טיפול בירוקרטי בדיור בר השגה, ותיאר את "עקרון הבעיה של מישהו אחר" כמה שמנע את הטיפול. כאשר האחריות לבעיה מורכבת קשורה למספר מחלקות שונות בממשלה, אז גם אלו שרוצות להתמודד עם הנושא אינן מסוגלות לעשות זאת. בהתייחסו לצוות שעובד על פרויקט תכנות מחשבים, כתב אלן פ. בלקוול ב-1997 כי: "ניתן לדחות משימות משנה רבות עד שלבסוף הן הופכות למה שמכונה בקרב מתכנתים מקצועיים 'SEP'. - בעיה של מישהו אחר." בספר "החיים, היקום וכל השאר" של דאגלס אדמס משנת 1982 (בסדרת המדע הבדיוני "מדריך הטרמפיסט לגלקסיה") הוא מציג את הרעיון של "שדה SEP" כסוג של מכשיר הסוואה. הדמות פורד פרפקט אומרת: An SEP is something we can't see, or don't see, or our brain doesn't let us see, because we think that it's somebody else's problem. That’s what SEP means. Somebody Else’s Problem. The brain just edits it out, it's like a blind spot. לאחר מכן, הקריינות מסבירה: The Somebody Else's Problem field... relies on people's natural predisposition not to see anything they don't want to, weren't expecting, or can't explain. If Effrafax had painted the mountain pink and erected a cheap and simple Somebody Else’s Problem field on it, then people would have walked past the mountain, round it, even over it, and simply never have noticed that the thing was there. התיאור של אדמס לשדה SEP מצוטט במאמר על "אי-נראות פסיכולוגית", לצד תיאורים ספרותיים אחרים כמו מסנן התפיסה ב-Doctor Who, וגם להטיות קוגניטיביות כמו עיוורון קשבי ועיוורון שינוי. נמב"י עיוורון קשבי אוזלת יד מכוונת Seventeen reasons why the squatter problem can't be solved, S Angel, S Benjamin - Ekistics, 1976 Blackwell, Alan F.; Arnold, H.L. (בינואר 1997). "Simulating a Software Project: The PoP Guns go to War". Proceedings of the 9th Annual Meeting of the Psychology of Programming Interest Group: 53–60. ארכיון מ-2008-10-26. נבדק ב-2015-03-24. {{cite journal}}: (עזרה) Sight unseen, Catherine Schulz, The New Yorker, April 13, 2015